GiliGold/VAD_KnessetCorpus huggingface dataset:
שאול יהלום: אם היא היתה מגיעה למסקנה שהספרייה מאיזושהי סיבה לא יכולה או לא מסוגלת לספק את הצרכים וחייבים לעשות לה מרכז מידע עוקף ספרייה, אז אין ברירה.
שאול יהלום: אבל אני שואל אם הכל נעשה במודע או בשליפות.
שאול יהלום: כי כאן יש כפילות.
סאלח טריף: אני מוכרח להגן על יו"ר הכנסת ולומר לך, שיו"ר הכנסת עשה עבודה יסודית והתייעץ עם לא מעט אנשים מהבית, ואני הייתי שותף לחלק מההתייעצויות, כדי להביא להקמת מרכז המחקר והמידע.
סאלח טריף: העניין של הקמת המרכז לא היה עקיפת ספרייה אלא ייעול העבודה והתמקדות בנושאים שהכנסת יכולה לתת עליהם תשובה, כדוגמת דברים שיש בקונגרס האמריקני ובמקומות אחרים בעולם שמכבדים את עצמם.
סאלח טריף: זה שהספרייה לא יכלה לתת עד עכשיו שירות אמיתי ונכון לחברי הכנסת על-פי הבקשה, ולפעמים גם לוועדות, עם חומר רקע מאוד ממוקד, זה נושא שעלה מדי פעם.
נעמי קמחי: אבל למה לא להרחיב את הספרייה?
סאלח טריף: אני לא זוכר פעם אחת שהעניין נדון, לצערי, מפני שאנחנו לא מפקחים על עצמנו מספיק.
סאלח טריף: לכן לא מן הסתם ביקשתי השנה, לאור זה שהוקם מרכז המידע, לבדוק את הפעילות גם של המרכז, גם של הספרייה וגם שיתוף הפעולה שאמור להיות ביניהם.
סאלח טריף: לא צריכות להיות פה מלחמות, אפשר לעשות פה עבודה של שיתוף פעולה ולראות את הדברים בראייה כוללת.
סאלח טריף: מאיר שטרית, כשר אוצר לשעבר, האיר את עינינו שיש תקציב מכובד מאוד, ואפשר לנצלו בכל מיני תחומים ואפיקים.
סאלח טריף: אני מציע שלדיון הבא תבואו עם הצעות ורעיונות, גם אנשי מרכז המידע וגם אנשי הספרייה.
סאלח טריף: אנחנו נזמין את יו"ר הכנסת לכאן ונדון ביחד.
אריה האן: כל נושא מרכז המידע הובא על-ידי יו"ר הכנסת לוועדה הזאת.
אריה האן: שאול יהלום הוא חבר חדש בוועדה, הוא לא השתתף אז בדיון.
מאיר שטרית: היה דיון כללי, לא בפרטים.
מאיר שטרית: לא דנו בתקציב שלו ולא במבנה שלו.
סאלח טריף: התקציב שלו נדון במקום הנכון, בוועדת התקציב, באופן מפורט.
סאלח טריף: אבל הנושא הוא לא התקציב, אלא העבודה הנכונה ומבחן התוצאה.
מאיר שטרית: אני חבר בוועדת התקציב.
מאיר שטרית: אישרנו את התקציב, אבל לא ידענו מה הולכים לעשות.
רחבעם זאבי: האם 30 העובדים האלה, שלא עובדים במשרה מלאה, הם אתנו ביחסי עובד-מעביד?
רחבעם זאבי: הם עובדי כנסת?
רחבעם זאבי: הם מחתימים כרטיס?
אריה האן: מבחינת פיקוח על עבודה, יש פיקוח מוחלט על-ידי מחלקת מרכז המידע.
רחבעם זאבי: הם מקבלים שכר לפי שעות?
אריה האן: הם מקבלים בדיוק לפי השיטה שעבדנו עם המכון לדמוקרטיה, אבל במשרה יותר גבוהה.
אריה האן: יש לנו 18 משרות שמתחלקות ל-28 אנשים.
אריה האן: אין יחסי עובד-מעביד, יש חוזה מיוחד לחודשי עבודה.
אריה האן: יש להם מחויבות של אחוז מסוים של משרה.
יעקב ורשבסקי: הם מקבלים שכר גלובלי מול אחוז המשרה, אבל יש פיקוח ברמה יום-יומית של דיווח שעות ומשימות.
יעקב ורשבסקי: כל עובד מחקר ממלא דוח שעות ואת תכולת העבודה.
רחבעם זאבי: הוא מקבל שכר גלובלי, הוא לא מחתים כרטיס.
יעקב ורשבסקי: נכון.
אריה האן: אבל הוא חייב לדווח בדיוק.
רחבעם זאבי: לעובד רגיל בכנסת יש דין אחר.
רחבעם זאבי: באותו בניין יש שני סוגי עובדים.
אריה האן: יש פיקוח יומי על עבודתם.
אריה האן: הם כותבים בדיוק את שעות העבודה שלהם ומה הם עשו.
מאיר שטרית: מאחר שליוויתי את עניין מרכז המידע גם בכנסת הקודמת, הרעיון כל הזמן היה שיהיה שילוב של יחידה אחת בלבד, שכוללת את הספרייה ואת מרכז המידע, הכל יחד במקום אחד.
מאיר שטרית: לא צריך לעשות 20 יחידות בכנסת, זה מיותר לגמרי.
מאיר שטרית: אין בזה כל היגיון, הפיצול הזה מבלבל וחסר היגיון.
מאיר שטרית: אנחנו נצטרך לחזור לרעיון המקורי, כפי שזה צריך להיות.
מאיר שטרית: השאלה שלי היא לא אם מרכז המידע יכול להכין מחקרים, בזה אין לי ספק.
מאיר שטרית: יש מכוני מחקר רבים, שאפשר לשלם להם סכום מסוים ולקבל את המחקר.
מאיר שטרית: ההיגיון להקמת מרכז מחקר ומידע הוא שלחברי הכנסת, לצורך הדיונים שהם משתמשים בהם, יהיו אינפורמציה וניתוח של המצב הקיים בכנסת.
מאיר שטרית: זה לא קורה גם היום וזה לא יכול לקרות, כי מרכז המידע לא יכול, למשל, לטפל בתקציב המדינה.
מאיר שטרית: צריך לקחת מישהו מומחה בתחום הזה, שהיה ראש אגף תקציבים לשעבר, שמכיר את התקציב ויכול לעשות ניתוח מה האוצר מגיש לעומת שנה שעברה.
אריה האן: זה מה שהם עשו.
יעקב ורשבסקי: אנחנו עושים את זה עכשיו.
יעקב ורשבסקי: כל ראשי אגף תקציבים בעבר לא רצו לקחת חלק, כי יש כאן בעיה.
יעקב ורשבסקי: אנחנו עושים עכשיו עבודה שהיא בסיומה.
יעקב ורשבסקי: אנחנו לא יכולים להתפרס על כל התקציב, אין לנו צבא הכלכלנים של האוצר, אבל אנחנו מתמקדים יחד עם גורמים מקצועיים מבחוץ, עם ד"ר שיינין ועם פרופ' אפרים צדקא, בכמה סוגיות שחברי ועדת הכספים וחברי הכנסת בכלל יקבלו אותן ותהיה להם עוד זווית ראייה אחת.
מאיר שטרית: אני מציע להציב אלטרנטיבה בצורה חדה למרכז המידע, שיעלה בשנה הבאה 20 מיליון שקלים בנוסף לתקציב הספרייה.
מאיר שטרית: אנחנו מתווכחים על האפשרות שיהיו לנו עוזרי מחקר או עוזרים פרלמנטריים עם תואר אקדמי ברמה גבוהה, ובסכום הזה יכולנו לתת לחברי הכנסת שני עוזרים ברמה אקדמית מלאה.
מאיר שטרית: השאלה מה מעדיף כל חבר כנסת, מרכז מידע או שני חוקרים מקצועיים.
מאיר שטרית: אני יכול לתת לזה תשובה עכשיו, כי אם אני יכול להעסיק באותו כסף שני עוזרי מחקר שהם כלכלנים ברמה של תואר שני ומעלה, אני לא צריך מרכז מידע.
מאיר שטרית: השכר המצטבר שלהם הוא הרבה יותר נמוך, הוא 16 מיליון שקלים.
מאיר שטרית: המטרה של מרכז המידע היתה, שמרכז המידע ייתן כלים יותר טובים בידי חברי הכנסת לצורך מילוי תפקידם.
מאיר שטרית: אתה יכול לעשות מחקרים מאוד יפים, שאיש לא יקרא אותם.
מאיר שטרית: אני מוכן להתערב על זה, שכל מחקר שתכינו לא ייקרא על-ידי חברי הכנסת.
יעקב ורשבסקי: את כל המחקרים עשינו לפי הזמנה של חברי-כנסת.
סאלח טריף: שאלת שאלה חשובה, מי הגורם שמאשר.
סאלח טריף: זה אחד הדברים שאנחנו צריכים לחשוב עליהם.
סאלח טריף: אנחנו נדון בשאלות האלה ביחד עם יו"ר הכנסת, בין היתר בשאלה תחת איזו קורת גג עובדים ומה השיטה.
סאלח טריף: אני מבקש שנזמן אתכם לעוד שבועיים, תכינו תשובות בהתאם לשאלות שעלו כאן.
סאלח טריף: אני מבקש שתהיה גם תוכנית מסודרת בעניין הכנה של עוזרים פרלמנטריים לעבודתם עם חברי-הכנסת.
סאלח טריף: פניית חה"כ יעל דיין להעברת הצעת חוק "הפריה חוץ גופית" שלה ושל חה"כ אחמד טיבי לוועדה המשותפת של קידום מעמד האישה וועדת העבודה, הרווחה והבריאות
סאלח טריף: חברת הכנסת דיין, בבקשה.
יעל דיין: הקדשנו מספר נכבד של ישיבות כדי לדון בשאלה של מי ה"ביציות" האלה, הוקמה ועדה משותפת בראשותה של חברת הכנסת דליה רבין-פילוסוף, והועבר אליה החוק.
יעל דיין: אני לתומי חשבתי, ששני חוקים שהם זהים לחלוטין עוברים אליה, האחד של ד"ר טיבי והאחר שלי.
יעל דיין: התברר שכאשר העליתי את החוק שלי במליאה וביקשתי להעביר אותו לוועדה המשותפת, הקריאה שלי לא נקלטה בפרוטוקול ומופיע שמי ומתחתיו קווים.
יעל דיין: פניתי לאריה האן ואמרתי שברור שביקשתי להעביר את החוק לוועדה המשותפת.
סאלח טריף: חבר הכנסת דהן, האם אתה מייצג כאן את יו"ר ועדת העבודה, דוד טל?
נסים דהן: יו"ר ועדת העבודה והרווחה חושב, שהחוק הזה והחוק של חבר הכנסת טיבי צריכים להידון בוועדה שלו.
סאלח טריף: אבל על כך היתה הצבעה במליאה.
נסים דהן: אבל אם עשינו טעות זה לא אומר שצריך לחזור עליה.
נסים דהן: אני מציע ששתי הצעות החוק יחזרו לוועדת העבודה והרווחה, או שהמצב הקיים יישאר, שלפחות חוק אחד יידון אצלו.
שאול יהלום: זה לא הגיוני.
נסים דהן: זה כן הגיוני.
נסים דהן: מדובר בשתי זוויות שונות.
מאיר שטרית: למה החוק לא אותו דבר?
נסים דהן: יש שינויים בחוק.
יעל דיין: שינויים בניסוח.
נסים דהן: חברת הכנסת תקרא לזה שינויים בניסוח, ובוועדה יתברר שאלה שינויים מהותיים.
יעל דיין: לשון החוקים זהה לחלוטין.
יעל דיין: הצעת החוק שלי קדמה וחבר הכנסת טיבי ביקש להגיש את אותו חוק.
יעל דיין: החוקים שעברו בקריאה טרומית זהים לחלוטין.
נסים דהן: גם על-פי תקנון הכנסת, החוקים האלה מקומם בוועדת העבודה והרווחה והבריאות.
נסים דהן: לא לשכוח שוועדת העבודה והרווחה היא גם ועדת הבריאות.
נסים דהן: שם זה נמצא עכשיו, ואנחנו מציעים להשאיר את זה שם.
צבי ענבר: העניין הוא בכך, שברור לכולם שאין טעם שבשתי הצעות חוק שדנות באותו נושא עצמו תדונה שתי ועדות שונות.
צבי ענבר: כיוון שהוועדה הזאת כבר קיימה איזשהו דיון של ממש לגבי הצעה אחת וקיבלה כבר החלטה להעביר את זה לוועדה המשותפת, אני מסכים עם חבר הכנסת דהן ובעבר אמרתי שבנושאים מהסוג הזה ועדת העבודה והרווחה והבריאות היא מקום נכון לדון, אבל גם ועדה משותפת זה מקום נכון לדון.
צבי ענבר: כלומר, אם הוועדה הזאת החליטה כבר על ועדה משותפת, וקיימה דיון בנושא הזה, נדמה לי שיש מקום לקבל כאן את פנייתה של חברת הכנסת דיין ולהעביר גם את ההצעה השנייה לאותה ועדה משותפת.
נסים דהן: אדוני היושב-ראש, לפני ההצבעה אני מבקש התייעצות סיעתית.
סאלח טריף: ההחלטה תהיה מחר.
סאלח טריף: קביעת ועדות לדיון בהצעות חוק ובהצעה לסדר-היום
סאלח טריף: אנחנו עוברים לקבוע ועדות לדיון בהצעות חוק ובהצעה לסדר-היום.
סאלח טריף: הצעת חוק ציון שם ההורה בטופס, התש"ס-2000, של חברת הכנסת נעמי חזן וקבוצת חברי-כנסת.
סאלח טריף: נשמעו הצעות להעביר את הדיון בהצעת החוק לוועדת החוקה, חוק ומשפט או לוועדת העבודה הרווחה והבריאות.
צבי ענבר: מדובר על כך, שבכל מסמך רשמי של מדינת-ישראל טופס לא יכלול חובה לציין את שם האב.
צבי ענבר: במקום שבו נדרש ציון שם האב יבוא: "שם ההורה".
סאלח טריף: הסיבה לכך היא משפחות חד הוריות.
צבי ענבר: מכיוון שמדובר פה בכוונה להחיל הוראה שתחול על כל משרדי הממשלה במדינה, לא רק משרדי עבודה ורווחה אלא גם משרדי חינוך וכדומה, נראה לי שוועדת החוקה חוק ומשפט היא הוועדה המתאימה.
סאלח טריף: מי בעד שהנושא יעבור לדיון בוועדת החוקה חוק ומשפט?
סאלח טריף: תודה, הנושא יעבור לוועדת החוקה חוק ומשפט.
סאלח טריף: הצעת חוק הביטוח הלאומי (תיקון – קצבת זקנה), התש"ס-2000, של חבר הכנסת יעקב ליצמן.
סאלח טריף: נשמעו הצעות להעביר את הדיון בהצעת חוק זו לוועדת הכלכלה או לוועדת הכספים.
צבי ענבר: חוק הביטוח הלאומי שייך לוועדת העבודה והרווחה.
מאיר שטרית: הצעת חוק זהה, לדברי חבר הכנסת ליצמן, הועברה על-ידי הכנסת לוועדת הכספים.
מאיר שטרית: לכן הוא רוצה להעביר גם את הצעת החוק שלו לוועדת הכספים.
סאלח טריף: אני מבקש לדחות את ההחלטה.
סאלח טריף: הצעת חוק חינוך ממלכתי (תיקון – מוסדות חינוך מוכרים לא רשמיים), התש"ס-2000, של חבר הכנסת נסים זאב וקבוצת חברי-כנסת.
סאלח טריף: אני מציע שהנושא יעבור לוועדת החינוך.
סאלח טריף: הנושא יעבור לוועדת החינוך.
סאלח טריף: הצעת חוק שירות לאומי (תנאי שירות למתנדב בשירות לאומי) (תיקון – תנאי שירות למתנדב בשנת שירות), התש"ס-2000, של חברת הכנסת ענת מאור וקבוצת חברי-כנסת.
ענת מאור: החוק הזה היה בוועדת הכספים גם בכנסת הקודמת, אז תיקנו את נושא התחבורה.
ענת מאור: אנחנו רוצים להמשיך בהשוואה ומבקשים שהנושא יעבור לוועדת הכספים.
סאלח טריף: מי בעד שהנושא יעבור לוועדת הכספים?
סאלח טריף: הצעת חוק הפיקוח על תוצרת ביולוגית אורגנית, התש"ס-2000, של חבר הכנסת שלום שמחון וקבוצת חברי-כנסת.
סאלח טריף: נשמעו הצעות להעביר את הצעת החוק לדיון בוועדה למחקר ופיתוח מדעי וטכנולוגי או לוועדת הכספים.
סאלח טריף: שלום שמחון ביקש להיות כאן, ולכן לא נצביע עכשיו.
סאלח טריף: הצעת חוק החברות הממשלתיות (תיקון – ייצוג הולם לעולים), התש"ס-2000, של חבר הכנסת גנדי ריגר.
סאלח טריף: נשמעו הצעות להעביר את הצעת החוק לדיון בוועדת החוקה חוק ומשפט או לוועדת העלייה הקליטה והתפוצות.
צבי ענבר: חברות ממשלתיות צריכות להידון בוועדת החוקה.
מאיר שטרית: אני מציע את ועדת הכספים.
סאלח טריף: זה כבר לא משרד האוצר.
סאלח טריף: אבל נדמה לי שלא ועדת החוקה צריכה לדון בנושא אלא ועדת הכנסת, משום שזה לא נופל בתחומה של ועדה מוועדות הכנסת.
סאלח טריף: אנחנו נקים תת ועדה של הוועדה הזאת בראשות מיכאל איתן, שתפקח על נושא החברות הממשלתיות בשירות המדינה, משום שזה מן הנושאים שנופלים בין הוועדות.
מאיר שטרית: כשרוצים להפריט חברה ממשלתית באים לוועדת הכספים.
סאלח טריף: אבל כאן מדברים על ייצוג הולם.
מאיר שטרית: אם כך זה צריך להיות בוועדת החוקה.
סאלח טריף: מי בעד שהנושא יידון בוועדת החוקה, חוק ומשפט?
סאלח טריף: הנושא יידון בוועדת החוקה, חוק ומשפט.
סאלח טריף: הצעת חוק שירות הקבע בצבא הגנה לישראל (גמלאות) (תיקון – קצבאות לחיילי יחידות השדה), התש"ס-2000, של חבר הכנסת אבשלום וילן וקבוצת חברי-כנסת.
סאלח טריף: נשמעו הצעות להעביר את הצעת החוק לדיון בוועדת החוץ והביטחון או לוועדת העבודה והרווחה והבריאות או לוועדת הכספים.
צבי ענבר: על-פי התקנון, גמלאות ותגמולים זה ועדת העבודה והרווחה.
סאלח טריף: אני בעד ועדת הכספים.
סאלח טריף: מי בעד שהנושא יידון בוועדת הכספים?
סאלח טריף: הנושא יעבור לדיון בוועדת הכספים.
סאלח טריף: אתה יכול לבקש רביזיה, אבל אני רשאי לשקול אם לקיים את הרביזיה עכשיו.
מאיר שטרית: בוטלה הרביזיה.
ענת מאור: אני מבקשת רביזיה.
סאלח טריף: ההצבעה על הרביזיה תהיה מחר, בנוכחות חבר הכנסת אבשלום וילן.
סאלח טריף: הצעת חוק מעמד ותיקי מלחמת העולם השנייה (תיקון – ותיק מלחמה נזקק), התש"ס-2000, של חבר הכנסת יורי שטרן וקבוצת חברי-כנסת.
סאלח טריף: נשמעו הצעות להעביר את הצעת החוק לדיון בוועדת העלייה, הקליטה והתפוצות.
צבי ענבר: הנושא צריך להידון בוועדת העבודה והרווחה או בוועדת העלייה והקליטה.
סאלח טריף: אני בעד ועדת הכלכלה.
סאלח טריף: מי בעד שהנושא יידון בוועדת הכלכלה?
סאלח טריף: הנושא יידון בוועדת הכלכלה.
סאלח טריף: הצעת חוק שיעורי עזר לתלמידים עולים, התש"ס-2000, של חבר הכנסת גנדי ריגר.
סאלח טריף: למה תלמידים ותיקים לא?
שאול יהלום: אני מציע את ועדת החינוך.
סאלח טריף: אני מבקש לא לקיים על זה הצבעה.
סאלח טריף: הצעת חוק לתיקון חוק סדר הדין הפלילי (נוסח משולב) (ביטול – כפל הקנס), התש"ס-2000, של חבר הכנסת אמנון כהן.
סאלח טריף: נשמעו הצעות להעביר את הדיון בהצעת החוק לוועדת החוקה, חוק ומשפט או לוועדת הכספים.
שאול יהלום: ועדת החוקה.
סאלח טריף: מי בעד שהנושא יידון בוועדת החוקה?
סאלח טריף: הצעות חוק לייעול פרסום חוקי עזר (תיקוני חקיקה), התש"ס-1999, של חבר הכנסת אמנון רובינשטיין.
סאלח טריף: הצעת חוק סדר הדין הפלילי (נוסח משולב) (תיקון – העברת חומר החקירה לתובע ללא כל המלצה), התש"ס-2000, של חבר הכנסת דוד אזולאי וקבוצת חברי-כנסת.
סאלח טריף: אני בעד שהנושא יידון בוועדת החוקה, חוק ומשפט.
דוד אזולאי: אני מבקש שהנושא יידון בוועדת הפנים.
סאלח טריף: כמי שהיה יו"ר ועדת הפנים לפניך, אני ממליץ לך להשאיר את זה באכסניה הנכונה.
סאלח טריף: קביעת ועדה לדיון בהצעה לסדר-היום בנושא "המשבר בענפי המשק בעקבות המצב המדיני", של חברי הכנסת יורי שטרן ויאיר פרץ.
סאלח טריף: נשמעו הצעות להעביר את הדיון בהצעה לסדר-היום לוועדת העבודה והרווחה או לוועדת הכלכלה.
יאיר פרץ: אני מבקש שהנושא יעבור לדיון בוועדת העבודה והרווחה.
סאלח טריף: מי בעד שהנושא יידון בוועדת העבודה והרווחה?
סאלח טריף: הנושא יידון בוועדת העבודה והרווחה.
סאלח טריף: כמובן שאנחנו מביאים את הצעת החוק ביוזמת הוועדה בגלל צורך השעה, כדי להמשיך את שידורי הטלוויזיה מהכנסת.
סאלח טריף: הצעת החוק הזאת פשוטה בעיקרה ובניסוחה: "בחוק שידורי טלוויזיה מהכנסת...
סאלח טריף: במקום "1999 ו-2000" יבוא "1999, 2000 ו-2001".
סאלח טריף: מי בעד הצעת החוק?
סאלח טריף: בעד – 2 נגד – אין נמנעים – אין
סאלח טריף: אושרה להכנה לקריאה ראשונה.
מאיר שטרית: אתמול ניסיתי להעלות את החוק שלך בקריאה שנייה ושלישית.
סגן מזכיר הכנסת דוד לב: בקריאה ראשונה.
מאיר שטרית: למה לא באת להציג את חוק ותיק חברי הכנסת מטעם ועדת הכנסת?
אתי בן-יוסף: לא אמרו לי.
סאלח טריף: לא תיאמו את זה עם אתי בן-יוסף, ולכן לא ידעתי.
מאיר שטרית: אמרתי שאני אייצג את חבר הכנסת סאלח טריף, אבל אמרו שאתה לא הסמכת אותי לכך.
סגן מזכיר הכנסת דוד לב: שאלו האם חבר הכנסת סאלח טריף הסמיך אותך.
מאיר שטרית: אז אמרתי לא.
מאיר שטרית: היו"ר סאלח טריף: לא ידעתי.
מאיר שטרית: אני תמיד מסמיך אותך לייצג אותי.
אתי בן-יוסף: בדרך כלל מתאמים את זה אתנו.
סאלח טריף: לאור השינוי הדרסטי שחל כאן
סאלח טריף: באישור הצעת החוק הזאת מבחינתנו - -
מאיר שטרית: בואו נגיד שאני יכול להחליף אותך רק לגבי חוקים - -
סאלח טריף: אפשר, אבל מן הראוי שיתאמו את העניין הזה אתנו.
סאלח טריף: מכיוון שגם קבענו שנשמע מכם אודות התכנית, אבקש ממר בראל לומר כמה דברים בעניין הזה.
סאלח טריף: אנחנו מבקשים לשמוע ממך מה בכוונת אדוני להציע לנו.
סאלח טריף: כנראה שבמאי יתקיימו בחירות, אז אולי עד אז נתחיל בשידורי ניסיון עם שינויים במתכונת של שידורי הכנסת.
יוסף בראל: אנחנו נלך לקראתכם בכל שתרצו, אם תחליטו א' ואם תחליטו ב'.
מאיר שטרית: גם אם משנים את אופי השידורים – יגיעו הצעה א' והצעה ב' ונדון בהן – אנחנו צריכים לשנות את ההסכם מולם.
מאיר שטרית: צריך לנהל משא ומתן מטעם הכנסת מול רשות השידור ולהגיע להסכם חדש.
מאיר שטרית: אנחנו צריכים לשנות את ההסכם, ובהסכם צריכים להכניס את כל השינויים שאנחנו רוצים.
חנה מצקביץ: זה כפוף למשא ומתן.
מאיר שטרית: ברור.
סאלח טריף: על כן הייתי מציע שנעשה את זה בין קריאה ראשונה לקריאה שנייה ושלישית.
יוסף בראל: אחרי ההקדמה הזאת, אני רוצה לומר שאנחנו באים ברוח טובה.
יוסף בראל: מאד נהנינו לשתף פעולה.
יוסף בראל: רשות השידור מוכנה להמשיך ולהגיש את השירות.
יוסף בראל: אנחנו דנו בנושא הזה, ויש לנו כמה הצעות להציע לכם.
יוסף בראל: הצעה ראשונה היא על רקע הדברים שנאמרו בכנסת, ונאמרו במיוחד על ידי יושב ראש הכנסת, שהכנסת מעונינת בערוץ נפרד שישדר רק כנסת ולא יהיה מעורבב עם תכנים אחרים.
יוסף בראל: לכן, רשות השידור מוכנה להפיק לכם את השידור הזה.
יוסף בראל: אני חושב שקל לכנסת להשיג ערוץ מהכבלים.
יוסף בראל: אתם יכולים להשיג את זה כמעט בלי תשלום, כמו כל ערוץ שנותן שירות לציבור.
יוסף בראל: אנחנו נפיק לכם אותו.
יוסף בראל: אנחנו נבצע את כל מה שאנחנו עושים היום בערוץ 33, וזה יאפשר שני דברים: זה יאפשר לערוץ 33 לקיים את הייעודים שלמענם הוא קם – שידור בערבית, שידור ברוסית ושידור לכלל האוכלוסייה; וכן, זה יאפשר לנו לתת שידורי כנסת נטו, בלי לערבב אותם בסדרות, בסרטי קולנוע ובדברים אחרים, ולשאוף לערוץ – כפי שהוגדר על ידי יושב ראש הכנסת הנוכחי – ממשלי.
יוסף בראל: אם הדבר מקובל עליכם - עבורנו זה אומר שצריך להחליף ערוץ - אנחנו נמשיך להפיק לכם את הכל ולעשות עבורכם הכל.
סאלח טריף: דרך אגב, בצפון אמרו לי שלא קולטים ערוץ 33 בצלחות הרגילות.
סאלח טריף: מה קרה?
יוסף בראל: הוחלף לוויין.
יוסף בראל: צריך לכוון את הצלחת ללוויין החדש.
יוסף בראל: אני אעביר לך את מספר הטלפון של האדם שיעזור להם בכל אזור ואזור לכוון את הצלחת.
יוסף בראל: צריך לכוון את הצלחת לשידורים, זה הכל.
יוסף בראל: יאיר אלוני ידבר גם על הערוץ הראשון.
יוסף בראל: יתכן שגם הוא יעבור לאותו לוויין.
יוסף בראל: אני מוכן לעזור לך להעביר את השם למי שיפנה אליכם, או שיפנו אלינו ואנחנו נכוון למי שיכול לעזור, כי כל אזור צריך לכוון את הצלחת קצת אחרת.
יוסף בראל: כשאתה מכוון צלחת, לא בכל אזור זה אותו כיוון בדיוק.
יוסף בראל: אז יגידו להם, לפי המקום עליו הם מדברים, איך לכוון את הצלחת.
סאלח טריף: דרך אגב, למה מעבירים לוויין?
יוסף בראל: יש בלוויין שהיינו בו יותר מדי עומס, ומשרד הביטחון רצה את המשיב שלנו לשימושים אחרים.
יוסף בראל: אתה יודע שכשבמדינה הזאת אומרים לך שזה עניין של ביטחון, אתה לא יכול לשאול שאלות ולא יכול להתווכח.
יוסף בראל: אז קפצנו מלוויין ללוויין ונחתנו בחדש.
יוסף בראל: אם אנחנו נשארים ואם אתם לא מעונינים לעבור לערוץ אחר של שידור, אנחנו מבקשים דבר שביקשנו גם בפעם שעברה.
יוסף בראל: חשוב לנו לקיים רצועת שידור אופקית במשך כל השבוע לשידור ברוסית – חדשות ברוסית, דבר שאיננו קיים באף ערוץ טלוויזיה אחר.
יוסף בראל: הדבר הזה דרוש מאד לאוכלוסייה הזאת, שאחוז גבוה מאד מבניה לא מבין עברית.
יוסף בראל: חשוב לנו מאד לשדר זאת בין 19:30-20:00.
יוסף בראל: אנחנו מוכנים לפצות אתכם בכמה דרכים.
יוסף בראל: אנחנו מוכנים להקליט את זה ולשדר אחרי זה.
יוסף בראל: הדבר הזה מאד חשוב לנו, ולכן הייתי מאד מבקש שתתחשבו בזה שבין 19:30 ל-20:00 תהיה הפסקת שידורים מהכנסת, כדי שנוכל לשדר חדשות ברוסית.
יוסף בראל: מדובר בימי שני ושלישי.
סאלח טריף: זה נושא שנצטרך לדון בו.
סאלח טריף: אנחנו נצטרך להחליט לגביו, ולהביא גורמים נוספים, גם את יושב ראש הכנסת שכבודו במקומו מונח, ואז נחליט מה אנחנו עושים.
סאלח טריף: אבל אנחנו מבקשים לדון כבר בשבוע הבא על שינוי מתכונת של השידורים.
יאיר אלוני: אנחנו לא יכולים לתת לך תשובה על זה.
יאיר אלוני: לשם כך צריך אישור מליאת רשות השידור.
סאלח טריף: אם אנחנו מבקשים איזו מתכונת מסוימת, האם זה מצריך קבלת אישור מכם?
יוסף בראל: זה מצריך אישור מליאה.
מאיר שטרית: קשה לנהל משא ומתן עם רשות השידור על ההסכם החדש.
מאיר שטרית: בהסכם החדש אנחנו צריכים להכניס את השינויים.
מאיר שטרית: ברגע שרוצים שתחתום על הסכם, זאת בעיה שלהם ולא שלנו.
יאיר אלוני: לא נחתום לפני שנעביר את זה במליאה.
יאיר אלוני: היית חבר מליאה וחבר הוועד המנהל.
מאיר שטרית: מאה אחוז, אבל זאת בעיה שלכם.
מאיר שטרית: אם באים למליאה ואומרים: יש לנו הסכם עם הכנסת, אני רוצה לראות שיצביעו במליאה נגד.
מאיר שטרית: המנכ"ל יכול לחייב את רשות השידור מבחינת הסמכויות של רשות השידור.
מאיר שטרית: הוא צריך את הסכמת המליאה, אבל הוא יכול לכנס את המליאה ולקבל אישור.
סאלח טריף: אינני רואה בעיה בפרוצדורה, מר אלוני.
יאיר אלוני: אתה יודע שעוד מעט אין מליאה?!
סאלח טריף: האם אין מליאה חדשה?
יוסף בראל: המליאה החדשה עוד לא מונתה, והנוכחית חייבת לסיים ב-24 בדצמבר.
מיכאל נודלמן: אני שמעתי שאתה אמרת שצריכים לעבור פרוצדורות רבות כדי לשדר חדשות ברוסית בערוץ 33.
מיכאל נודלמן: אוכלוסייה גדולה מעולי רוסיה מעדיפה עכשיו לראות את השידורים מרוסיה ודואגת למה שקורה ברוסיה, כי היא לא בעניינים לגבי מה שקורה פה.
סאלח טריף: האם אתה מדבר על חצי שעה של שידורים ברוסית?
סאלח טריף: אבל אנחנו כבר אישרנו את זה.
מאיר שטרית: לא אישרנו דבר.
סאלח טריף: לא אישרנו?
מאיר שטרית: אנחנו אישרנו עכשיו רק את החוק, לא את המשא ומתן.
מאיר שטרית: במשא מתן על מתכונת השידורים, אפשר לדון על העניין הזה איתם ולקבוע.
מיכאל נודלמן: אם זה משא ומתן, מדובר בעוד חצי שנה.
סאלח טריף: לא, אנחנו נגמור את זה בשבועיים הקרובים.
מיכאל נודלמן: עכשיו המצב הוא מצב חירום, ויש אנשים שלא מבינים מה צריך לעשות.
מיכאל נודלמן: אין שידורים ברוסית.
סאלח טריף: אתם קולטים את רוסיה.
מיכאל נודלמן: יש בעיה גדולה.
מיכאל נודלמן: צריך שידורים ברוסית.
סאלח טריף: חבר הכנסת נודלמן, בשבוע הבא נקיים דיון על שינוי מתכונת השידורים.
סאלח טריף: בין היתר, נדבר על נושא הרוסים.
סאלח טריף: נאשר איזושהי מסגרת של תכנית ביחד וחשיבה משותפת בשעתיים ומשהו של דיון רצוף.
יולי יואל אדלשטיין: אני רוצה שניקח בחשבון שני דברים לגבי הדיון שיתקיים בשבוע הבא: אל"ף – אני בטוח שיהיו מחלוקות לגבי כלל השינויים.
יולי יואל אדלשטיין: שמעתי כאן איזשהו קונסנסוס לגבי עשיית שידורים הרבה יותר אטרקטיביים עם הרבה פנלים ורעיונות וכו', ואני אמרתי אז, ואני חוזר ואומר, שאני חולק על זה מכל וכל.
מאיר שטרית: אולי שמעת קונסנסוס לגבי הצורך בעשיית שינויים.
יולי יואל אדלשטיין: בוא נגיד ששמעתי על קונסנסוס בין יושב ראש הכנסת ליושב ראש ועדת הכנסת.
סאלח טריף: על כך שיש צורך בשינוי.
סאלח טריף: לא היה קונסנסוס בכל מכלול הנושאים, שלא תהיה לך טעות.
יולי יואל אדלשטיין: מכיוון שיש צורך בשינוי, זה אומר שלא גומרים את העניין תוך חצי שעה של דיון.
יולי יואל אדלשטיין: אני רוצה להפנות את תשומת לבכם לנושא שדיבר עליו ידידי מיכאל נודלמן.
יולי יואל אדלשטיין: התכנית הזאת של אקטואליה שנמשכת חצי שעה, מופקת פעמיים בשבוע.
יולי יואל אדלשטיין: אני חושב שמבחינת הערך החדשותי של התכנית, לא צריך להיות עורך תקשורת או מומחה גדול בתקשורת, כדי להבין שבמדינה שלנו מן הבוקר עד הערב אי אפשר להפיק תכנית אחת של חדשות, אז כאן כשזה פעמיים בשבוע, הערך החדשותי נמחק.
יולי יואל אדלשטיין: אני לא אחזור לגבי הצורך האמיתי של תכנית כזאת.
סאלח טריף: במיוחד למפלגות הרוסיות לקראת הבחירות.
יולי יואל אדלשטיין: לגבי זה דרך אגב, אני פחות בטוח.
יולי יואל אדלשטיין: כפוליטיקאי אולי הייתי נזהר בכך מאד, כי אין ספק שיהיה מימון של משרד הקליטה, ואנחנו יודעים מי יושב היום במשרד הקליטה.
יולי יואל אדלשטיין: אנחנו גם יודעים שאין שם אלוהים, כמו שאומרים.
יולי יואל אדלשטיין: אבל אם אתה שוקל את זה מול הצורך האמיתי של העולים באינפורמציה עדכנית, אל לנו למשוך את הדיונים, וצריך להחליט על זה כמה שיותר מהר.
סאלח טריף: אני בעד.
סאלח טריף: אני אשתדל בשבוע הבא לקיים דיון ולהחליט על זה.
סאלח טריף: אני אתמוך בעניין הזה.
סאלח טריף: נדמה לי שיש חדשות ברוסית בערוץ 1.
יולי יואל אדלשטיין: לא, זאת תכנית שבועית במתכונת של מגזין.
אורי פורת: זה שידור של מגזין פעם בשבוע ביום שישי בשעה 15:30.
סאלח טריף: למה כל הזמן מכרסמים בשידורים בערבית?
אורי פורת: איפה ראית שכרסמו?
סאלח טריף: כל הזמן מכרסמים בלוח הזמנים.
יוסף בראל: כשנעבור לערוץ אחר, הכנסת תשדר כל יום תשע שעות בערבית.
סאלח טריף: אני אומר לכם משהו שעליכם לקחת כמשימה לאומית.
סאלח טריף: תדעו לכם שמאז שמכרסמים בשידורים בערבית, יותר ערבים בעולם הערבי פונים לאלג'זירה, וזה לא בדיוק משרת את האינטרסים של המדינה.
סאלח טריף: פעם זאת היתה אטרקציה לראות את החדשות בערבית בישראל.
סאלח טריף: האליטה של קהיר ראתה את זה.
סאלח טריף: בירדן צפו בזה.
סאלח טריף: פלסטינים ראו בזה שידור אמיתי ולא מפוברק של חדשות אמת, והיום הכל הולך ונגוז, וחבל.
סאלח טריף: אני פשוט אומר את זה כהערה לטובת כולנו.
סאלח טריף: משהו שם השתבש.
סאלח טריף: אני אומר את כאן למר פורת ולחברים, כי לשידורים בערבית יש ערך מוסף חשוב מאד מבחינת המדינה.
אורי פורת: איפה ראית שכרסמו בשידורים האלה?
אורי פורת: אני לא ראיתי.
סאלח טריף: אני קצת עוקב מבחינת הזמנים.
סאלח טריף: אני מדבר על התקופה מאז שנכנס ערוץ 2 בגלל התחרות.
סאלח טריף: אני אתן לך דוגמה: שידור החדשות בשעה 19:30 עבר לשעה 18:30.
יוסף בראל: זה לא בתקופה של אורי פורת.
יוסף בראל: זה בתקופה הקודמת.
סאלח טריף: בסדר, אבל כל הזמן יש כרסום בזמן השידורים, וחבל כי יש לזה גם מחיר.
סאלח טריף: יש היום טלוויזיות בעולם הערבי שנצפות בכל העולם.
אורי פורת: אין ויכוח.
אורי פורת: צריך לעשות סדר בערוצים.
יצחק גאגולה: אדוני היושב ראש, לדעתי צריכים לשפר את הערוץ עוד יותר, כך שלא רק ישדר את הנאומים מהכנסת, אלא אפילו יזמינו חברי כנסת, יתחקרו אותם וישאלו יותר שאלות.
סאלח טריף: שישקף את עבודת הוועדות.
סאלח טריף: יש כמה נושאים שאנחנו עובדים עליהם.
סאלח טריף: אתי בן-יוסף, אני מבקש ממך לתאם לנו ישיבה בשבוע הבא.
מאיר שטרית: ישיבה של ועדת הכנסת לעניין השידורים.
אתי בן-יוסף: ועדת המשנה?
מאיר שטרית: ועדת המשנה.
סאלח טריף: אולי נשב בישיבה פנימית בינינו כדי לסכם מתכונת, ואחרי זה נזמין את החברים.
סאלח טריף: טל שחף: הישיבה על התכנים היא הישיבה החשובה ביותר.
סאלח טריף: ישיבה נוספת וחשובה שהיא בפורום קצת אחר, היא על השידורים.
סאלח טריף: אמר בראל שצריך להחליט האם אנחנו רוצים ערוץ עצמאי אחד כשאנחנו לא מערבבים ערוץ בערוץ, או שאנחנו ממשיכים לעשות את השילוב.
סאלח טריף: לגבי האפשרות לקיים ערוץ עצמאי, מנכ"ל משרד התקשורת - -
מאיר שטרית: אבל זה לא אקטואלי כרגע.
מאיר שטרית: טל שחף: לא, אבל היה לו רעיון שאפשר מעכשיו לעכשיו להקים בכלל ערוץ עצמאי.
מאיר שטרית: איך?
טל שחף: רשות השידור תפיק אותו.
מאיר שטרית: מאיפה הערוץ?
יאיר אלוני: בלוויין יש משיבים זמינים, או בכבלים.
מאיר שטרית: כמה זה עולה?
יאיר אלוני: 8,000,000 שקל.
סאלח טריף: לא, אנחנו לא רוצים בכבלים.
יאיר אלוני: כי בכבלים יש לממשלה זכות לקבל 1/7 מנפח הכבלים לשידור עצמאי ללא תשלום.
סאלח טריף: אבל הכבלים לא קיימים בפריפריה ולא ביישובים הקטנים.
סאלח טריף: יש היום YES ובכל בית יש לוויין.
יאיר אלוני: גם ל-YES רק 70,000 לקוחות ברחבי הארץ.
סאלח טריף: הוא רק התחיל.
טל שחף: הם אמרו שהם נשארים בהפקה, אבל הם רוצים שרק את ההולכה ניקח לערוץ אחר.
חנה מצקביץ: רוצים לשחרר את ערוץ 33.
מאיר שטרית: אתם לא תשתחררו השנה, חבל על הזמן.
מאיר שטרית: למה העברנו עכשיו חוק?
מאיר שטרית: לא בשנת 2001.
מאיר שטרית: נדבר בכנסת הבאה.